टॉप 10 में से 7 उम्मीदवार एक ही सेंटर के होने से मचा बवाल, तकनीकी खामियों को लेकर भी विवाद
मध्य प्रदेश के सीएम शिवराज सिंह चौहान ने एमपी पटवारी भर्ती पर मचे हाहाकार के बाद इस पर रोक लगा दी है. हाल ही में इस परीक्षा के नतीजे जारी किए गए हैं और उसके बाद से कैंडिडेट्स इस एग्जाम में घोटाला होने की बात
मध्य प्रदेश के सीएम शिवराज सिंह चौहान ने एमपी पटवारी भर्ती पर मचे हाहाकार के बाद इस पर रोक लगा दी है। हाल ही में इस परीक्षा के रिजल्ट जारी किए गए हैं और उसके बाद से कैंडिडेट्स इस एग्जाम में घोटाला होने की बात कह रहे हैं।
पटवारी का काम क्या होता है
पटवारी खेती बाड़ी की जमीन और उसकी उपज का लेखा-जोखा रखता है। यह अपने क्षेत्र के अंतर्गत भूमि का रिकॉर्ड रखता है। कई राज्यों में इन्हें लेखपाल या पटवार कहा जाता है।
क्या है मामला?
30 जून को मध्य प्रदेश इंप्लॉइज सिलेक्शन बोर्ड ने एमपी पटवारी भर्ती परीक्षा 2023 के रिजल्ट जारी किए। इन रिजल्ट में टॉप करने वाले दस में से सात कैंडिडेट्स एक ही सेंटर के हैं। ये जानकारी सामने आने के बाद उम्मीदवारों ने सवाल उठाए और भर्ती प्रक्रिया की पारदर्शिता पर शक जाहिर किया। मामला बढ़ने पर इस पर रोक लगा दी गई है।
सीएम ने लगाई नियुक्तियों पर रोक 
व्यापम स्कैम के आरोप लगने पर मध्य प्रदेश के सीएम शिवराज सिंह चौहान ने ट्वीट किया और कहा कि, ‘ग्रुप 2, सब – ग्रुप – 4 और पटवारी रिक्रूटमेंट एग्जामिनेशन पर स्टाफ सिलेक्शन बोर्ड ने सवाल खड़े किए हैं। मैं इस परीक्षा के आधार पर हुई नियुक्तियों को रोकता हूं। इस सेंटर का रिजल्ट फिर से चेक किया जाएगा।’
इस सेंटर के कैंडिडेट्स बने टॉपर 
एमपी पटवारी भर्ती परीक्षा 2023 रिजल्ट की ऑफिशियल लिस्ट के मुताबिक, एमपी पटवारी परीक्षा के टॉप टेन टॉपर्स में से सात टॉपर एनआरआई कॉलेज, ग्वालियर के हैं। इस रिजल्ट को कैंडिडेट्स ने स्वीकार नहीं किया और गड़बड़ी का आरोप लगाया। उनका कहना था कि इन कैंडिडेट्स ने एग्जामिनेशन फॉर्म हिंदी में साइन किया और इन्होंने क्वैश्चन पेपर में इंग्लिश में आंसर लिखे।
15 मार्च से 26 अप्रैल 2023 तक हुई एग्जाम 
मध्यप्रदेश में समूह-2 उपसमूह-4 सहायक संपरीक्षक, सहायक जनसंपर्क अधिकारी, सहायक नगर निवेक्षक, सहायक राजस्व अधिकारी, सहायक अग्नि शमन अधिकारी और समकक्ष पदों की सीधी और बैकलॉग भर्ती व भू-अभिलेख, राजस्व विभाग के अंतर्गत पटवारी (कार्यपालिका) पद के लिए संयुक्त भर्ती परीक्षा 2022 का आयोजन 15 मार्च से 26 अप्रैल 2023 तक किया गया।
यह परीक्षा मध्यप्रदेश कर्मचारी चयन मंडल यानी ईएसबी (पूर्व में व्यापमं) द्वारा राज्य के 13 शहरों में ऑनलाइन मोड में आयोजित हुई। ईएसबी ने परीक्षा को दो शिफ्ट में कराया था।
तकनीकी खामियों को लेकर विवादों में एग्जाम 
परीक्षा केंद्रों में हुई गड़बड़ी के अलावा तकनीकी खामियों को लेकर भी परीक्षा विवादों में फंस चुकी है। ऐसा ही एक मामला राजगढ़ नरसिंहगढ़ तहसील के बकानी गांव निवासी नीतू का है जो पिछले चार साल से इस परीक्षा की तैयारी कर रही थी।
नीतू ने दावा किया कि उन्होंने इस भर्ती परीक्षा को पास किया है। परीक्षा खत्म होने के बाद कंप्यूटर स्क्रीन पर उन्हें 157 अंक दिखे, लेकिन जब रिजल्ट आया तो 86.1 अंक मिले, जिसमें वह नॉट क्वॉलिफाई रहीं। ऐसे में नीतू के पिता सुरेश राजपूत ने कर्मचारी चयन मंडल आयोग में एग्जाम के रिजल्ट के संबंध में शिकायती आवेदन देकर संशोधन करने की मांग की है।